CELEX: 32014D0084
Language: fi
Date: 2014-02-12 00:00:00
Title: 2014/84/EU: Komission täytäntöönpanopäätös, annettu 12 päivänä helmikuuta 2014 , afrikkalaisen sikaruttoviruksen tietyistä kolmansista maista tai niiden osista, joissa taudin esiintyminen on vahvistettu, unioniin kulkeutumisen estämiseksi annettavista toimenpiteistä ja päätöksen 2011/78/EU kumoamisesta annetun täytäntöönpanopäätöksen 2013/426/EU muuttamisesta (tiedoksiannettu numerolla C(2014) 715)  ETA:n kannalta merkityksellinen teksti

14.2.2014   
            
            
               FI
            
            
               Euroopan unionin virallinen lehti
            
            
               L 44/53
            
         
      KOMISSION TÄYTÄNTÖÖNPANOPÄÄTÖS,
   annettu 12 päivänä helmikuuta 2014,
   afrikkalaisen sikaruttoviruksen tietyistä kolmansista maista tai niiden osista, joissa taudin esiintyminen on vahvistettu, unioniin kulkeutumisen estämiseksi annettavista toimenpiteistä ja päätöksen 2011/78/EU kumoamisesta annetun täytäntöönpanopäätöksen 2013/426/EU muuttamisesta
   (tiedoksiannettu numerolla C(2014) 715)
   (ETA:n kannalta merkityksellinen teksti)
   (2014/84/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   sekä katsoo seuraavaa:
   
               (1)
            
            
               Afrikkalainen sikarutto on kotieläimenä pidettävien sikojen ja villisikojen erittäin tarttuva ja kuolemaan johtava tartuntatauti, joka voi levitä nopeasti esimerkiksi tartunnan saaneista eläimistä saatujen tuotteiden ja saastuneiden elottomien esineiden välityksellä.
            
         
               (2)
            
            
               Komissio antoi Venäjän afrikkalaisen sikaruttotilanteen vuoksi päätöksen 2011/78/EU (2), jossa vahvistetaan toimenpiteet kyseisen taudin unioniin kulkeutumisen estämiseksi. Sen jälkeen, kun afrikkalaisen sikaruton vahvistettiin kesäkuussa 2013 puhjenneen Valko-Venäjällä lähellä Liettuan ja Puolan rajaa, komissio antoi täytäntöönpanopäätöksen 2013/426/EU (3), jolla kumottiin ja korvattiin päätös 2011/78/EU.
            
         
               (3)
            
            
               Täytäntöönpanopäätöksessä 2013/426/EU säädetään toimenpiteistä, joilla varmistetaan, että kaikki karjankuljetusajoneuvot, joilla on kuljetettu eläviä eläimiä ja rehuja Venäjältä ja Valko-Venäjältä unioniin, puhdistetaan ja desinfioidaan asianmukaisesti ja että tämä puhdistaminen ja desinfiointi dokumentoidaan asianmukaisesti.
            
         
               (4)
            
            
               Komission terveys- ja kuluttaja-asioiden pääosaston alainen elintarvike- ja eläinlääkintätoimisto on tarkastanut täytäntöönpanopäätöksessä 2013/426/EU säädettyjen toimenpiteiden täytäntöönpanon neljässä Venäjään ja Valko-Venäjään rajoittuvassa jäsenvaltiossa.
            
         
               (5)
            
            
               Tarkastuksissa todettiin, että rehuja kuljettavien kuorma-autojen puhdistamista ja desinfiointia ei voida toteuttaa täysimääräisesti, koska on vaikea saada selville, mitkä kuorma-autot tulevat kyseeseen. Ei myöskään ole mahdollista tietää, ovatko kyseiset kuorma-autot olleet paikoissa, jotka saattavat aiheuttaa riskin afrikkalaisen sikaruton kulkeutumisesta.
            
         
               (6)
            
            
               Tarkastuksissa ilmeni myös, että Venäjään ja Valko-Venäjään rajoittuvien jäsenvaltioiden toimivaltaiset viranomaiset ovat jo ottaneet käyttöön uusia bioturvallisuustoimenpiteitä, jotka parantavat valmiuksia ehkäistä afrikkalaisen sikaruton kulkeutumista, kuten muiden ajoneuvojen kuin karjankuljetusajoneuvojen desinfiointi epäiltäessä, että ne voivat aiheuttaa riskin kyseisen taudin kulkeutumisesta.
            
         
               (7)
            
            
               Elintarvike- ja eläinlääkintätoimiston tarkastusten tulokset olisi otettava huomioon täytäntöönpanopäätöksessä 2013/426/EU säädettyjen toimenpiteiden tehostamiseksi.
            
         
               (8)
            
            
               Kuorma-autojen puhdistamis- ja desinfiointivelvoite on aiheellista rajoittaa koskemaan ainoastaan eläviä eläimiä kuljettavia kuorma-autoja. Sitä vastoin olisi otettava käyttöön uusia bioturvallisuustoimenpiteitä sellaisten ajoneuvojen desinfioimiseksi, jotka saattavat aiheuttaa riskin.
            
         
               (9)
            
            
               Afrikkalaisen sikaruton tilanteen kyseisellä alueella odotetaan muuttuvan tulevina kuukausina, ja siksi täytäntöönpanopäätöksen 2013/426/EU soveltamisen olisi oltava määräaikaista.
            
         
               (10)
            
            
               Täytäntöönpanopäätöstä 2013/426/EU olisi sen vuoksi muutettava.
            
         
               (11)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös 2013/426/EU seuraavasti:
   
               1)
            
            
               Korvataan 1 artikla seuraavasti:
               ”1 artikla
               Tässä päätöksessä ’karjankuljetusajoneuvolla’ tarkoitetaan kaikkia ajoneuvoja, joita on käytetty elävien eläinten kuljetukseen.”
            
         
               2)
            
            
               Korvataan 2 artiklan 1 kohta seuraavasti:
               ”1.   Jäsenvaltioiden on varmistettava, että liikennöitsijä tai karjankuljetusajoneuvon kuljettaja saapuessaan liitteessä I luetelluista kolmansista maista tai niiden osista antaa unioniin saapumispaikan jäsenvaltion toimivaltaiselle viranomaiselle tiedot, jotka osoittavat, että karja- tai lastausosasto tai tapauksen mukaan kuorma-auton lastitila, lastausramppi, eläinten kanssa kosketuksissa olleet laitteet, renkaat ja ohjaamo sekä purkamisen aikana käytetyt suojavaatteet/-saappaat on puhdistettu ja desinfioitu sen jälkeen, kun ajoneuvosta on viimeksi purettu eläinlasti.”
            
         
               3)
            
            
               Muutetaan 3 artikla seuraavasti:
               
                           a)
                        
                        
                           Korvataan 3 kohta seuraavasti:
                           ”3.   Jos 1 kohdassa tarkoitetut tarkastukset osoittavat, että karjankuljetusajoneuvon puhdistusta ja desinfiointia ei ole tehty tyydyttävästi, toimivaltaisen viranomaisen on toteutettava yksi seuraavista toimenpiteistä:
                           
                                       a)
                                    
                                    
                                       määrättävä kyseinen karjankuljetusajoneuvo asianmukaisesti puhdistettavaksi ja desinfioitavaksi toimivaltaisen viranomaisen nimeämässä paikassa mahdollisimman lähellä kyseiseen jäsenvaltioon saapumispaikkaa ja annettava 2 kohdassa tarkoitettu todistus;
                                    
                                 
                                       b)
                                    
                                    
                                       jos saapumispaikan lähellä ei ole soveltuvaa tilaa puhdistusta ja desinfiointia varten tai jos riskinä on, että eläintuotteiden jäämiä kulkeutuu puhdistamattomasta karjankuljetusajoneuvosta:
                                       
                                                   i)
                                                
                                                
                                                   evättävä kyseisen karjankuljetusajoneuvon pääsy unioniin; tai
                                                
                                             
                                                   ii)
                                                
                                                
                                                   desinfioitava alustavasti paikan päällä karjankuljetusajoneuvo, jota ei ole puhdistettu ja desinfioitu tyydyttävästi, odotettaessa, että a alakohdassa säädetyt toimenpiteet toteutetaan 48 tunnin kuluessa saapumisesta EU:n rajalle.”
                                                
                                             
                                 
                     
                           b)
                        
                        
                           Lisätään 5 kohta seuraavasti:
                           ”5.   Unioniin saapumispaikan jäsenvaltion toimivaltainen viranomainen voi määrätä desinfioitaviksi kaikkien ajoneuvoja – myös rehua kuljettavien ajoneuvojen –, joiden osalta ei voida sulkea pois merkittävää riskiä afrikkalaisen sikaruton kulkeutumisesta unionin alueelle, pyörät tai minkä tahansa muun osan, jonka desinfiointi katsotaan välttämättömäksi tämän riskin pienentämiseksi.”
                        
                     
         
               4)
            
            
               Lisätään 4 artiklan jälkeen 4 a artikla seuraavasti:
               ”4 a artikla
               Tätä päätöstä sovelletaan 31 päivään joulukuuta 2015.”
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 12 päivänä helmikuuta 2014.
      
         
            Komission puolesta
         
         Tonio BORG
         
         
            Komission jäsen
         
      
   
   
      (1)  EYVL L 24, 30.1.1998, s. 9.
   
      (2)  Komission päätös 2011/78/EU, annettu 3 päivänä helmikuuta 2011, tietyistä toimenpiteistä afrikkalaisen sikaruttoviruksen Venäjältä unioniin tapahtuvan leviämisen estämiseksi (EUVL L 30, 4.2.2011, s. 40).
   
      (3)  Komission täytäntöönpanopäätös 2013/426/EU, annettu 5 päivänä elokuuta 2013, afrikkalaisen sikaruttoviruksen tietyistä kolmansista maista tai niiden osista, joissa taudin esiintyminen on vahvistettu, unioniin kulkeutumisen estämiseksi annettavista toimenpiteistä ja päätöksen 2011/78/EU kumoamisesta (EUVL L 211, 7.8.2013, s. 5).